CELEX: C2006/131/28
Language: da
Date: 2006-06-03 00:00:00
Title: Sag C-294/04: Domstolens dom (Anden Afdeling) af  16. februar 2006  — Carmen Sarkatzis Herrero mod Instituto Madrileño de la Salud (Imsalud) (anmodning om præjudiciel afgørelse fra Juzgado de lo Social de Madrid) (Direktiv 76/207/EØF — ligebehandling af mænd og kvinder — barselsorlov — adgang til tjenestemandskarrieren — midlertidigt ansat på barselsorlov, der opnår fast stilling efter at have fået adgang til en udvælgelsesprøve — beregning af anciennitet)

3.6.2006   
            
            
               DA
            
            
               Den Europæiske Unions Tidende
            
            
               C 131/16
            
         Domstolens dom (Anden Afdeling) af 16. februar 2006 — Carmen Sarkatzis Herrero mod Instituto Madrileño de la Salud (Imsalud) (anmodning om præjudiciel afgørelse fra Juzgado de lo Social de Madrid)
   (Sag C-294/04) (1)
   
   (Direktiv 76/207/EØF - ligebehandling af mænd og kvinder - barselsorlov - adgang til tjenestemandskarrieren - midlertidigt ansat på barselsorlov, der opnår fast stilling efter at have fået adgang til en udvælgelsesprøve - beregning af anciennitet)
   (2006/C 131/28)
   Processprog: spansk
   Den forelæggende ret
   Juzgado de lo Social de Madrid
   Parter i hovedsagen
   
      Sagsøger: Carmen Sarkatzis Herrero
   
      Sagsøgt: Instituto Madrileño de la Salud (Imsalud)
   Sagens genstand
   Anmodning om præjudiciel afgørelse — Juzgado de lo Social de Madrid — fællesskabsbestemmelserne om barselsorlov og om ligebehandling af mænd og kvinder for så vidt angår adgang til beskæftigelse — kvinders rettigheder under barselsorlov — opnåelse af status som tjenestemand og af de til denne status knyttede rettigheder — midlertidigt ansat kvindelig medarbejder, der var på barselsorlov, da hun opnåede fast ansættelse
   Konklusion
   Rådets direktiv 76/207/EØF af 9. februar 1976 om gennemførelse af princippet om ligebehandling af mænd og kvinder for så vidt angår adgang til beskæftigelse, erhvervsuddannelse, forfremmelse samt arbejdsvilkår er til hinder for en national lovgivning, hvorved en kvindelig arbejdstager på barselsorlov ikke tildeles de samme rettigheder som andre personer, der har bestået den samme udvælgelsesprøve, hvad angår betingelserne for adgang til tjenestemandskarrieren, idet hendes tiltrædelse er blevet udskudt til efter udløbet af denne barselsorlov, uden at varigheden af denne orlov medregnes ved beregningen af hendes ansættelsesanciennitet.
   
      (1)  EUT C 106 af 30.4.2004.